Diari Oficial de la Generalitat Valenciana


Sumari del DOGV 3569, del 26-08-1999 (1999/7516)

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la creació, classificació i exempció de l'obligació de sostenir el lloc de Secretaria de la Mancomunitat de la Bonaigua.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/7516


Data del document
:   12-08-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Tibi
    * Torre de les Maçanes, la
    * Busot
    * Aigües
    * administració local
    * professió administrativa
    * associació de municipis

ORDRE de 12 d'agost de 1999, de la Conselleria de Justícia i Administracions Públiques, per la qual s'aprova la creació, classificació i exempció de l'obligació de sostenir el lloc de Secretaria de la Mancomunitat de la Bonaigua. [1999/X7516]
  
El plenari de la Mancomunitat de la Bonaigua va aprovar, en la sessió del dia 28 de gener de 1998, sol·licitar de la Conselleria l'exempció de l'obligació de sostenir el lloc de Secretaria-Intervenció, en atenció a l'escàs volum de serveis a prestar i dels escassos recursos econòmics que compte la mancomunitat, així com que les funcions siguen exercides pel funcionari amb habilitació de caràcter nacional del municipi que actualment ostenta la Presidència de la mancomunitat.
  
La Diputació Provincial d'Alacant ha emés informe favorable a l'exempció sol·licitada.
  
D'acord amb els antecedents que disposa en l'Àrea d'Administració Local, de la Direcció General d'Interior, no hi consta la creació i classificació del citat lloc, per la qual cosa procedeix la seua creació d'ofici.
  
L'expedient ha sigut tramitat conforme a les prescripcions legals.
  
De conformitat amb allò que s'ha establit en els articles 5, apartat. 1 i 2, i 17 del Decret 159/1997, de 29 d'abril, del Govern Valencià, pel que s'aprova el Reglament Regulador de competències de la Generalitat Valenciana, relatives als funcionaris d'Administració Local amb habilitació de caràcter nacional, i en ús de les competències atribuïdes en l'article 2 a) i c) del mateix text legal,
  
ORDENE
  
Primer
  
Crear el lloc de Secretaria de la Mancomunitat de la Bonaigua i classificar aquest en classe tercera, estant reservada la provisió del citat lloc a funcionaris d'Administració Local, amb habilitació de caràcter nacional, de la subescala de Secretaria-Intervenció.
  
Segon
  
Eximir a la Mancomunitat de la Bonaigua de l'obligació de sostenir la plaça de Secretaria.
  
Les funcions reservades a dit lloc seran exercides per funcionari d'Administració local, amb habilitació de caràcter nacional, d'algun dels municipis pertanyents a la Mancomunitat, mitjançant el sistema d'acumulació.
  
Contra aquesta ordre, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 12 d'agost de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ